EL
16.5.2022
Επίσημη Εφημερίδα της Ευρωπαϊκής Ένωσης
C 198/37
Καθών: Ευρωπαϊκή Επιτροπή (εκπρόσωποι: G. Wils και A. Sipos), Ευρωπαϊκός Οργανισμός Φαρμάκων (εκπρόσωποι: S. Marino, Σ.
Δρόσος, C. Bortoluzzi και H. Kerr) Αντικείμενο Με την προσφυγή που ασκήθηκε δυνάμει του άρθρου 263 ΣΛΕΕ, η προσφεύγουσα ζητεί την ακύρωση της εκτελεστικής αποφάσεως της Επιτροπής της 6ης Ιουλίου 2020, περί αρνήσεως χορηγήσεως άδειας κυκλοφορίας για το προοριζόμενο για ανθρώπινη χρήση φάρμακο «Hopveus — οξυβικό νάτριο» βάσει του κανονισμού (ΕΚ) 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (ΕΕ 2004, L 136, σ. 1).
Διατακτικό Το Γενικό Δικαστήριο αποφασίζει: 1) Απορρίπτει την προσφυγή.
2) Καταδικάζει την Debregeas et associés Pharma (D & A Pharma) στα δικαστικά έξοδα.
(1)
EE C 371 της 3.11.2020.
Απόφαση του Γενικού Δικαστηρίου της 2ας Μαρτίου 2022 — Genekam Biotechnology κατά Επιτροπής (Υπόθεση T-579/20) (1) [Συμφωνία επιχορήγησης που συνήφθη στο πλαίσιο του έβδομου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης (2007-2013) – Έργο Fibrogelnet – Είσπραξη απαίτησης – Μηχανισμός αποφυγής κινδύνου – Απαίτηση που εισπράχθηκε πράγματι στο πλαίσιο του Ταμείου Εγγυήσεων – Απόφαση με την οποία επιβάλλεται χρηματική υποχρέωση και η οποία αποτελεί εκτελεστό τίτλο – Άρθρο 299 ΣΛΕΕ – Αρμοδιότητα του οργάνου που εξέδωσε την πράξη – Παύση της συμμετοχής της προσφεύγουσας στο έργο – Επιλέξιμες δαπάνες – Εκθέσεις και παραδοτέα] (2022/C 198/52) Γλώσσα διαδικασίας: η γερμανική Διάδικοι Προσφεύγουσα: Genekam Biotechnology AG (Duisbourg, Γερμανία) (εκπρόσωπος: S. Hertwig, δικηγόρος) Καθής: Ευρωπαϊκή Επιτροπή (εκπρόσωποι: L. André, J. Estrada de Solà και R. Pethke) Αντικείμενο Προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης C(2020) 5548 τελικό της Επιτροπής, της 7ης Αυγούστου 2020, περί επιβολής χρηματικής υποχρέωσης, η οποία αποτελεί εκτελεστό τίτλο έναντι της προσφεύγουσας και αφορά το ποσό των 119 659,55 ευρώ, πλέον τόκων υπερημερίας, το οποίο προέρχεται από την επιχορήγηση που έλαβε η προσφεύγουσα για το έργο Fibrogelnet.
Διατακτικό Το Γενικό Δικαστήριο αποφασίζει: 1) Απορρίπτει την προσφυγή.
2) Καταδικάζει την Genekam Biotechnology AG στα δικαστικά έξοδα, συμπεριλαμβανομένων των εξόδων της διαδικασίας ασφαλιστικών μέτρων.
(1)
EE C 414 της 30.11.2020.